**Z A P I S N I K**

**Sa četrnaeste sjednice Skupštine Glavnog grada-Podgorice, održane 28. novembra 2019. godine, sa početkom u 11 časova**

Sjednicu je otvorio predsjednik Skupštine, **dr Đorđe Suhih**, koji je konstatovao da početku sjednice prisustvuje 45 odbornika, tako da postoji kvorum za rad i punovažno odlučivanje Skupštine.

Odsustvo sa sjednice najavili su odbornici **Vladimir Bulatović,** **Zoran Mikić,** **Štjefan Camaj**, **Marija Marović, Sonja Čađenović, Vladimir Čađenović** i **Luka Rakčević.**

Sjednici takođe nijesu prisustvovale odbornice: **Ana Knežević, Milica Burić, mr Milena Vuković, Marija Radulović** i odbornik **Boško Kovačević.**

Predsjednik **Suhih** jeobavijestio da su na sjednicu pozvani gradonačelnik Glavnog grada, zamjenici gradonačelnika, glavni administrator, glavni gradski arhitekta, menadžer Glavnog grada, starješine organa uprave, rukovodioci javnih i drugih službi čiji je osnivač Skupština Glavnog grada i obrađivači planskog dokumenata koji je na dnevnom redu sjednice, kao i da na javni poziv za učešće nevladinih organizacija na ovoj sjednici, nije bilo prijavljenih kandidata.

Takođe je obavijestio da je, saglasno članu 62 stav 3 Poslovnika Skupštine, na sjednicu pozvaogradonačelnicu Opštine Danilovgrad **Zoricu Kovačević,** povodomčetvrte tačke dnevnog reda - Predloga odluke o Parku prorode “Dolina rijeke Zete”, kao i direktora Agencije za zaštitu prirode i životne sredine **Nikolu Medenicu** i **Darka Saveljića,** koordinatora rada na “Studiji zaštite zaštićenog prirodnog dobra dolina rijeke Zete”, koja je sastavni dio navedenog Predloga odluke.

Dalje je saopštio da sjednici prisustvuju i studenti političkih nauka Univerziteta Crne Gore, sa smjera Politikologija-međunarodni odnosi, koji obavljaju praktičnu nastavu u organima Glavnog grada.

Nakon datih obavještenja, prešlo se na Zapisnik sa dvanaeste sjednice Skupštine.

Zapisnik sa dvanaeste sjednice Skupštine, održane 01.oktobra 2019. godine, usvojen je jednoglasno, bez primjedbi (glasalo je 34 odbornika: 34 „za“ ).

U vezi sa utvrđivanjem dnevnog reda, predsjednik **Suhih** je saopštio da je odbornicima Predlog dnevnog reda dostavljen u sazivu sjednice, a materijali u skladu sa članom 61 Poslovnika Skupštine.

Takođe je saopštio da su, vezano za predložene tačke dnevnog reda, odbornicima u dopuni materijala dostavljeni:

*-* saglasnost Ministarstva ekonomije na Predlog odluke o osnivanju biznis zona Glavnog grada Podgorica *(za tačku 3 predloženog dnevnog reda);*

- saglasnost Ministarstva kulture na Predlog odluke o podizanju spomen-obilježja postavljanjem spomenika Ivanu Crnojeviću *(za tačku 6 predloženog dnevnog reda);*

- izvještaji nadležnih odbora.

Na sjednici nije bilo predloga za izmjenu dnevnog reda.

Skupština je, sa 34 glasa “za”, bez protiv i bez uzdržanih glasova, utvrdila sljedeći-

**D n e v n i r e d:**

1. Predlog odluke o donošenju Detaljnog urbanističkog plana „Blok 18 i 19“ u Podgorici;
2. Predlog odluke o stavljanju van snage Odluke o donošenju Detaljnog urbanističkog plana „Naselje 1. maj“*(Sl. list Crne Gore-opštinski propisi“, broj 40/19);*
3. Predlog odluke o osnivanju biznis zona Glavnog grada Podgorica;

4. Predlog odluke o Parku prirode „Dolina rijeke Zete“;

5. Predlog odluke o pravima iz socijalne i dječje zaštite;

6. Predlog odluke o podizanju spomen-obilježja postavljanjem spomenika Ivanu Crnojeviću;

7. Predlog odluke o razmjeni nepokretnosti između Glavnog grada –Podgorice i Radojević Velimira;

8. Predlog odluke o pribavljanju  građevinskog zemljišta radi dokompletiranja urbanističkih parcela u zahvatu DUP-a ”Konik – Stari aerodrom- faza III” u Podgorici;

9. Predlog odluke o produženju primjene Odluke o umanjenju iznosa zakupnine poslovnog prostora u vlasništvu Glavnog grada – Podgorice i Odluke o dodatnom umanjenju iznosa zakupnine poslovnog prostora u vlasništvu Glavnog grada – Podgorice;

10. Predlog odluke o davanju saglasnosti na Statut Javne ustanove „Gradsko pozorište“ Podgorica;

11. Predlog odluke o davanju saglasnosti na Odluku Skupštine Opštine u okviru Glavnog  grada – Golubovci, o javno - privatnom partnerstvu za uređenje Park šume “Beglaci”, broj:22-030/19-4222 od 18. 10. 2019. godine;

12. Predlog odluke o davanju saglasnosti na Odluku Skupštine Opštine u okviru Glavnog  grada - Golubovci,  o javno - privatnom partnerstvu za uređenje  lokacije u zahvatu UP “Sportsko rekreativni kompleks Balabani”,  broj: 22-030/19-4223 od 18.10.2019.godine;

13. Izbor i imenovanja.

U vezi sa **PRVOM TAČKOM** dnevnog reda - **Predlogom odluke o donošenju Detaljnog urbanističkog plana „Blok 18 i 19“ u Podgorici,** kraće dopunsko obrazloženje dao je predstavnik predlagača **Miljan Barović,** sekretar Sekretarijata za planiranje prostora i održivi razvoj.

Koncept Plana, u ime obrađivača, preduzeća“Arhient“ d.o.o. iz Podgorice, prezentovala je arhitektica **Mirka Đurović.**

Po ovoj tački dnevnog reda diskutovala je odbornica **Ivana Bojović.**

Završnu riječ dao je predstavnik predlagača **Miljan Barović,** sekretar Sekretarijata za planiranje prostora i održivi razvoj.

U vezi sa **DRUGOM TAČKOM** dnevnog reda-**Predlogom odluke o stavljanju van snage Odluke o donošenju Detaljnog urbanističkog plana „Naselje 1. maj“ *(Sl. list Crne Gore-opštinski propisi“, broj 40/19),*** kraće dopunsko obrazloženje dao je predstavnik predlagača **Miljan Barović,** sekretar Sekretarijata za planiranje prostora i održivi razvoj.

Po ovoj tački dnevnog reda nije bilo diskusije.

U vezi sa **TREĆOM TAČKOM** dnevnog reda-**Predlogom odluke o osnivanju biznis zona Glavnog grada Podgorica,** dopunsko obrazloženje dao je predstavnik predlagača **Kemal Grbović,** sekretar Sekretarijata za preduzetništvo**.**

Po ovoj tački dnevnog reda diskutovali su **mr Ksenija Aranitović, Marija Blagojević, Andrija Klikovac, mr Jovan Rabrenović** i **gradonačelnik dr Ivan Vuković.**

Na pitanje koje je u toku rasprave postavila odbornica **Aranitović,** odgovor je dao predstavnik predlagača **Kemal Grbović,** sekretar Sekretarijata za preduzetništvo.

Izlaganje odbornika Klikovca komentarisao je odbornik **Mitar Vuković**.

U vezi sa **ČETVRTOM TAČKOM** dnevnog reda-**Predlogom odluke o Parku prirode „Dolina rijeke Zete“,** predsjednik **Suhih** jepozdravio predsjednicu opštine Danilovgrad, **Zoricu Kovačević** i ostale goste koji sjednici prisustvuju po ovoj tački dnevnog reda.

Kraće dopunsko obrazloženje Predloga odluke dao je predstavnik predlagača  **Miljan Barović,** sekretar Sekretarijata za planiranje prostora i održivi razvoj.

Studiju zaštite zaštićenog prirodnog dobra dolina rijeke Zete”, prezentovao je **Darko Saveljić,** koordinator rada na Studiji.

U ime Kluba odbornika Demokratskog fronta, diskutovao je odbornik **Zoran Lakušić**, a u ime Kluba odbornika Demokrata, **Mitar Vuković**, koji su podržali aktivnosti na zaštiti doline rijeke Zete.

O projektu zaštite prirodnog dobra dolina rijeke Zete, diskutovala je predsjednica Opštine Danilovgrad **Zorica Kovačević**, koja se pri tome osvrnula i na izlaganja prethodnih odbornika i dala određena pojašnjenja i odgovore na postavljena pitanja. Zatim su diskutovali: odbornica **Radmila Čagorović, Andrija Klikovac, Marija Blagojević, mr Jovan Rabrenović, Miodrag Bešović, Ivana Bojović** i **Nikola Kažić.**

Diskusiju odbornika Klikovca komentarisao je odbornik **Janko Krstović**, nakon čega je odbornik **Klikovac** odgovorio na komentar.

Završnu riječ dao je gradonačelnik, **dr Ivan Vuković.**

Nakon završne riječi gradonačelnika, više odbornika je koristilo proceduralno reagovanje: odbornik **Mitar Vuković** i odbornica **Radmila Čagorović,** vezano za kašnjenje sanacije putnog pravca Vranjske njive - KP Dom Spuž, odbornik **Zoran Lakušić**, vezano za izlaganje gradonačelnika i odbornik **Miodrag Bešović,** koji je imao primjedbu na udaljavanje diskutanata od teme koja je na dnevnom redu.

Nakon toga, predsjednik **Suhih** je konstatovao da je završena rasprava po četvrtoj tački dnevnog reda.

U vezi sa **PETOM TAČKOM** dnevnog reda - **Predlogom odluke o pravima iz socijalne i dječje zaštite,** kraće dopunsko obrazloženje dao je predstavnik predlagača **Ivan Terzić,** sekretar Sekretarijata za socijalno staranje.

Po ovoj tački dnevnog reda, diskutovali su odbornica **Tijana Vidaković** i odbornik **Nikola Kažić,** koji su podržali Predlog odluke.

U vezi sa **ŠESTOM TAČKOM** dnevnog reda-**Predlogom odluke o podizanju spomen-obilježja postavljanjem spomenika Ivanu Crnojeviću,** dopunsko obrazloženje dala jepredstavnica predlagača **Ana Medigović,** sekretarka Sekretarijata za kulturu i sport.

Po ovoj tački dnevnog reda diskutovali su odbornici **Mitar Vuković**, **Zoran Lakušić** i **mr Jovan Rabrenović,** koji su podržali Predlog, kao i **Miodrag Bešović,** koji takođe smatra da spomenik treba podići, ali je izrazio nedoumicu kako će glasati, s obzirom da odbornici nijesu imali uvid u idejno rješenje spomenika**.**

U toku rasprave, pitanja su postavili odbornici **Mitar Vuković,**vezano za pismo na kojem će spomenik biti ispisan i  **mr Jovan Rabrenović,** vezano za izbor lokacije na kojoj će se spomenik postaviti, a odgovor je dala predstavnica predlagača **Ana Medigović,** sekretarka Sekretarijata za kulturu i sport.

U vezi sa **SEDMOM TAČKOM** dnevnog reda - **Predlogom odluke o razmjeni nepokretnosti između Glavnog grada –Podgorice i Radojević Velimira,** kraće dopunsko obrazloženje dao je predstavnik predlagača  **Mladen Ilić,** direktor Direkcije za imovinu.

Po ovoj tački dnevnog reda nije bilo diskusije.

U vezi sa **OSMOM TAČKOM** dnevnog reda-**Predlog odluke o pribavljanju  građevinskog zemljišta radi dokompletiranja urbanističkih parcela u zahvatu DUP-a ”Konik – Stari aerodrom- faza III” u Podgorici,** nije bilo diskusije.

U vezi sa **DEVETOM TAČKOM** dnevnog reda- **Predlogom odluke o produženju primjene Odluke o umanjenju iznosa zakupnine poslovnog prostora u vlasništvu Glavnog grada – Podgorice i Odluke o dodatnom umanjenju iznosa zakupnine poslovnog prostora u vlasništvu Glavnog grada – Podgorice,** dopunsko obrazloženje dao je predstavnik predlagača **Mladen Ilić,** direktor Direkcije za imovinu.

Po ovoj tački dnevnog reda diskutovao je odbornik **Zoran Lakušić** i **dr Đorđe Suhih,** koji su istakli da Predlog odluke treba podržati.

U vezi sa **DESETOM TAČKOM** dnevnog reda - **Predlogom odluke o davanju saglasnosti na Statut Javne ustanove „Gradsko pozorište“ Podgorica,**  dopunsko obrazloženje dala je predstavnica predlagača **Ana Medigović,** sekretarka Sekretarijata za kulturu i sport.

Po ovoj tački dnevnog reda nije bilo diskusije odbornika.

U vezi sa **JEDANAESTOM TAČKOM** dnevnog reda - **Predlogom odluke o davanju saglasnosti na Odluku Skupštine Opštine u okviru Glavnog  grada – Golubovci, o javno - privatnom partnerstvu za uređenje Park šume “Beglaci”, broj:22-030/19-4222 od 18. 10. 2019. godine,** dopunsko obrazloženje dao je predstavnik predlagača **Mladen Ilić,** direktor Direkcije za imovinu.

Tokom rasprave, predsjedavanje sjednicom je preuzeo **Miloš Nikolić,** potpredsjednik Skupštine.

Po ovoj tački dnevnog reda, u ime Kluba odbornika Demokrata, diskutovao je odbornik **Janko Krstović.**

Na pitanja koja je tokom diskusije postavio odbornik **Krstović,** odgovorio je predstavnik predlagača **Mladen Ilić,** direktor Direkcije za imovinu.

Nakon toga, diskutovali su odbornici **mr Mihailo Anđušić** i **Zoran Lakušić.**

Izlaganje odbornika Anđušića komentarisao je odbornik **Janko Krstović**, a odbornik **Anđušić** je odgovorio na komentar.

U vezi sa **DVANAESTOM TAČKOM** dnevnog reda - **Predlogom odluke o davanju saglasnosti na Odluku Skupštine Opštine u okviru Glavnog  grada - Golubovci,  o javno - privatnom partnerstvu za uređenje  lokacije u zahvatu UP “Sportsko rekreativni kompleks Balabani”,  broj: 22-030/19-4223 od 18.10.2019.godine,**  nije bilo diskusije.

Zatim se prešlo na **TRINAESTU TAČKU** dnevnog reda-**Izbor i imenovanja.**

U proceduralnom reagovanju, odbornik **Janko Krstović** je saopštio da Klub odbornika Demokrata, kao i prethodnih sjednica Skupštine, neće prisustvovati tački Izbor i imenovanja, s tim što je istakao da bi podržali Predlog odluke o parku prirode „Dolina rijeke Zete“.

Nakon toga, odbornici opozicije su napustili sjednicu.

Predsjedavajući **Nikolić** je podsjetio da pod ovom tačkom dnevnog reda ima više predloga Odbora za izbor i imenovanja, i to:

1. Predlog rješenja o imenovanju izvršnog direktora »Putevi« d.o.o. Podgorica;
2. Predlog odluke o davanju saglasnosti na Odluku Savjeta Javne ustanove Muzeji i galerije Podgorica o imenovanju direktora Ustanove;
3. Predlog rješeja o imenovanju Žirija za dodjelu Nagrade "19. decembar" za 2019. godinu;
4. Predlog rješeja o imenovanju Komisije za dodjelu Studentske nagrade Glavnog grada – Podgorice, za 2019. godinu;
5. Predlog rješenja o imenovanju Savjeta za razvoj i zaštitu lokalne samouprave Glavnog grada;
6. Predlog rješenja o imenovanju Savjeta za saradnju Glavnog grada i nevladinih organizacija;
7. Predlog rješenja o imenovanju Savjeta za pitanja lica sa invaliditetom Skupštine Glavnog grada – Podgorice;
8. Predlog rješenja o imenovanju Savjeta Društva sa ograničenom odgovornošću “Regionalni park Komovi za teritoriju Glavnog grada” Podgorica;
9. Predlog rješenja o izmjeni Rešenja o imenovanju Savjeta za prevenciju narkomanije Skupštine Glavnog grada-Podgorice;
10. Predlog rješenja o izmjeni Rešenja o imenovanju Savjeta Javne ustanove “Gradsko pozorište” Podgorica;

11. Predlog rješenja o izmjeni Rješenja o određivanju odbornika koji će prisustvovati sklapanju braka.

O predlozima u okviru ove tačke dnevnog reda nije bilo diskusije.

Predsjedavanje sjednicom preuzeo je predsjednik Skupštine, **dr Đorđe Suhih.**

Predsjednik **Suhih** je konstatovao da je Skupština završila raspravu o svim tačkama dnevnog reda, pa se prešlo na izjašnjavanje, po redosljedu po kojem je vođena rasprava.

- Skupština je usvojilaPredlog odluke o donošenju Detaljnog urbanističkog plana „Blok 18 i 19“ u Podgorici (glasalo je 33 odbornika: 33 »za«);

- Skupština je usvojilaPredlog odluke o stavljanju van snage Odluke o donošenju Detaljnog urbanističkog plana „Naselje 1. maj“*(Sl. list Crne Gore-opštinski propisi“, broj 40/19)* (glasalo je 33 odbornika: 33 »za«);

- Skupština je usvojilaPredlog odluke o osnivanju biznis zona Glavnog grada Podgorica (glasalo je 33 odbornika: 33 »za«);

- Skupština je usvojilaPredlog odluke o Parku prirode „Dolina rijeke Zete“, sa ispravkom tehničke greške nadležnih odbora (*Odbora za planiranje i uređenje prostora, kominalno-stambenu djelatnost, saobraćaj i zaštitu životne sredine i Odbora za Statut i propise*) (glasalo je 33 odbornika: 33 »za«);

- Skupština je usvojilaPredlog odluke o pravima iz socijalne i dječje zaštite (glasalo je 33 odbornika: 33 »za«);

- Skupština je usvojilaPredlog odluke o podizanju spomen-obilježja postavljanjem spomenika Ivanu Crnojeviću (glasalo je 33 odbornika: 33 »za«);

- Skupština je usvojilaPredlog odluke o razmjeni nepokretnosti između Glavnog grada –Podgorice i Radojević Velimira (glasalo je 33 odbornika: 33 »za«);

- Skupština je usvojila Predlog odluke o pribavljanju  građevinskog zemljišta radi dokompletiranja urbanističkih parcela u zahvatu DUP-a ”Konik – Stari aerodrom- faza III” u Podgorici (glasalo je 33 odbornika: 33 »za«);

- Skupština je usvojila Predlog odluke o produženju primjene Odluke o umanjenju iznosa zakupnine poslovnog prostora u vlasništvu Glavnog grada – Podgorice i Odluke o dodatnom umanjenju iznosa zakupnine poslovnog prostora u vlasništvu Glavnog grada – Podgorice (glasalo je 33 odbornika: 33 »za«);

- Skupština je usvojila Predlog odluke o davanju saglasnosti na Statut Javne ustanove „Gradsko pozorište“ Podgorica (glasalo je 33 odbornika: 33 »za«);

- Skupština je usvojilaPredlog odluke o davanju saglasnosti na Odluku Skupštine Opštine u okviru Glavnog  grada – Golubovci, o javno - privatnom partnerstvu za uređenje Park šume “Beglaci”, broj:22-030/19-4222 od 18. 10. 2019. godine (glasalo je 32 odbornika: 32 »za«);

- Skupština je usvojilaPredlog odluke o davanju saglasnosti na Odluku Skupštine Opštine u okviru Glavnog  grada - Golubovci,  o javno - privatnom partnerstvu za uređenje  lokacije u zahvatu UP “Sportsko rekreativni kompleks Balabani”,  broj: 22-030/19-4223 od 18.10.2019.godine (glasalo je 33 odbornika: 33 »za«).

Zatim se prešlo na izjašnjavanje o predlozima u okviru tačke 13.**Izbor i imenovanja.**

- Skupština je usvojilaPredlog rješenja o imenovanju **Radenka Bulatovića,** za izvršnog direktora »Putevi« d.o.o. Podgorica (glasalo je 32 odbornika: 32 »za«);

# - Skupština je usvojila Predlog odluke o davanju saglasnosti na Odluku Savjeta Javne ustanove Muzeji i galerije Podgorica o imenovanju Vučića Ćetkovića za direktora Ustanove (glasalo je 32 odbornika: 32 »za«);

- Skupština je usvojila Predlog rješeja o imenovanju Žirija za dodjelu Nagrade "19. decembar" za 2019. godinu, u sastavu **prof. dr Gordana Đurović**, predsjednica i članovi: **Branko Banjević, Vjera Nikolić, Branimir Popović, prof. dr Petar Ivanović, dr Đoko Jočić,** **Budimir Simonović, prof. dr Radovan Radonjić, mr Ratko Odalović, mr Nela Savković Vukčević, Ruždija Tuzović, prof. dr Goran Ćulafić** i **prof. dr Marko Camaj** (glasalo je 33 odbornika: 33 »za«);

- Skupština je usvojilaPredlog rješeja o imenovanju Komisije za dodjelu Studentske nagrade Glavnog grada – Podgorice, za 2019. godinu, u sastavu: **prof. dr Đurđica Perović,** predsjednica i članovi: **dr Nebojša Kavarić, doc. dr Vladimir Vojinović, prof. dr Radoje Vujadinović, Dubravka Drakić, doc.dr Zdenka Dragašević, Ivica Todorović, dr Branko Bošković, mr Bojana Mališić, prof. dr Miloš Vukčević** i **doc dr Marija Janković** (glasalo je 33 odbornika: 33 »za«);

- Skupština je usvojila Predlog rješenja o imenovanju Savjeta za razvoj i zaštitu lokalne samouprave Glavnog grada, u sastavu: **prof. dr Dražen Cerović,** predsjednik i članovi: **prof. dr Anđelko Lojpur, dr Vesna Maraš, Marina Vujović, dr Jovan Kavarić, Puniša Stanišić** i **Nikola Brajković** (glasalo je 33 odbornika: 33 »za«);

- Skupština je usvojilaPredlog rješenja o imenovanju Savjeta za saradnju Glavnog grada i nevladinih organizacija, u sastavu: **dr Đorđe Suhih,** predsjednik i članovi: **Marija Đuričković Gojčević**, **Dijana Milošević, Boško Kovačević, Milica Šćepanović, Lejla Abdić-Đoković** i **Jovan Kljaić** (glasalo je 33 odbornika: 33 »za«);

- Skupština je usvojilaPredlog rješenja o imenovanju Savjeta za pitanja lica sa invaliditetom Skupštine Glavnog grada – Podgorice, u sastavu: **Jadranka Milošević**, predsjednica i članovi: **Nataša Vučinić, Dunja Vuković, Tea Babić, mr Jovan Rabrenović, Milica Tomašević, Milica Burić, Marija Pavićević, Ivan Terzić, Bojan Đorović, Milenko Đurišić** i **Milijana Ćirković** (glasalo je 33 odbornika: 33 »za«);

- Skupština je usvojilaPredlog rješenja o imenovanju Savjeta Društva sa ograničenom odgovornošću “Regionalni park Komovi za teritoriju Glavnog grada” Podgorica, u sastavu: **mr Denis Vukotić, Jelena Đurović, Miodrag Pajović, Miloš Karadžić** i **Ksenija Sekulović** (glasalo je 32 odbornika: 32 »za«);

- Skupština je usvojila Predlog rješenja o izmjeni Rešenja o imenovanju Savjeta za prevenciju narkomanije Skupštine Glavnog grada-Podgorice, kojim se **Miodrag Bešović** razrješava dužnosti člana Savjeta i za članicu imenuje **Marija Marović** (glasalo je 33 odbornika: 33 »za«);

- Skupština je usvojila Predlog rješenja o izmjeni Rešenja o imenovanju Savjeta Javne ustanove “Gradsko pozorište” Podgorica, kojim se **Davor Dragojević** razrješava dužnosti člana Savjeta, zbog podnošenja ostavke (glasalo je 33 odbornika: 33 »za«);

- Skupština je usvojila Predlog rješenja o izmjeni Rješenja o određivanju odbornika koji će prisustvovati sklapanju braka, kojim se, umjesto **Miodraga Bešovića**, za odbornika koji će prisustvovati sklapanju braka pred nadležnim organom, određuje **Vladimir Bulatović** (glasalo je 32 odbornika: 32 »za«).

Sa ovim je dnevni red sjednice iscrpljen.

Sjednica je završena u 15,15 časova.

**S E K R E T A R, PREDSJEDNIK SKUPŠTINE,**

**Veselin Vukčević dr Đorđe Suhih**